2019. gada 9. aprīlī Noteikumi Nr. 156

Rīgā (prot. Nr. 18 7. §)

**Grozījumi Ministru kabineta 2015. gada 24. februāra noteikumos Nr. 106 "Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību"**

Izdoti saskaņā ar

likuma "Par nodokļu piemērošanu brīvostās

un speciālajās ekonomiskajās zonās"

12. panta otro daļu

Izdarīt Ministru kabineta 2015. gada 24. februāra noteikumos Nr. 106 "Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību" (Latvijas Vēstnesis, 2015, 46. nr.; 2017, 119. nr.) šādus grozījumus:

1. Izteikt 2.5. un 2.6. apakšpunktu šādā redakcijā:

"2.5.  5. rindā norāda uzņēmumu ienākuma nodokļa summu, kuru kapitālsabiedrība pārskata gadā ir aprēķinājusi par dividendēm un kuru var samazināt par uzņēmumu ienākuma nodokļa atlaidi saskaņā ar likumu "Par nodokļu piemērošanu brīvostās un speciālajās ekonomiskajās zonās";

2.6.  6. rindā norāda aprēķināto  uzņēmumu ienākuma nodokļa atlaides summu, kura nepārsniedz 80 procentus no uzņēmumu ienākuma nodokļa summas, kas pārskata gadā aprēķināta par dividendēm, saskaņā ar Uzņēmumu ienākuma nodokļa likuma pārejas noteikumu 24. punktu;".

2. Svītrot 2.13. apakšpunktu.

3. Izteikt 1. pielikuma 5. un 6. rindu šādā redakcijā:

|  |  |  |
| --- | --- | --- |
| "5. Uzņēmumu ienākuma nodokļa summa, kas aprēķināta par dividendēm un kurai piemēro atlaidi pārskata gadā | 05 |  |
|  |  |  |
| 6. Aprēķinātā uzņēmumu ienākuma nodokļa atlaide pārskata gadā (5. r. x 0,8) (7. panta 1. d.) | 06 | " |

4. Svītrot 1. pielikuma 13. rindu.

Ministru prezidents A. K. Kariņš

Finanšu ministrs J. Reirs